wannaphong/clean_thaiwikipedia huggingface dataset:
# ความหลากหลายทางชีวภาพในประเทศญี่ปุ่น
ความหลากหลายทางชีวภาพในประเทศญี่ปุ่น ประกอบด้วยพืชประจำเขตภูมิภาค, สัตว์ประจำเขตภูมิภาค และแหล่งที่อยู่ตามธรรมชาติ เกาะของประเทศญี่ปุ่นจะยึดระยะทางยาวจากเหนือจรดใต้ และครอบคลุมหลากหลายของเขตภูมิอากาศ ส่งผลให้เกิดความหลากหลายของสายพันธุ์สัตว์ป่าเป็นอย่างมาก แม้จะมีการแยกเกาะญี่ปุ่นจากแผ่นดินใหญ่ของทวีปเอเชียก็ตาม ในภาคเหนือของประเทศ จะมีสายพันธุ์แบบที่มีอยู่ในภูมิภาคซับอาร์กติกเป็นจำนวนมาก ส่วนทางภาคใต้จะมีสายพันธุ์แบบที่พบในเอเชียตะวันออกเฉียงใต้ตามแบบฉบับของภูมิภาคเขตร้อน โดยในพื้นที่เหล่านี้จะมีหลายสายพันธุ์ที่ปรากฎอยู่ในประเทศจีนและประเทศเกาหลี นอกจากนี้ ประเทศญี่ปุ่นยังมีสิ่งมีชีวิตเฉพาะถิ่นจำนวนมากที่ไม่สามารถพบที่อื่นใดนอกจากนี้ได้

 สัตว์ประจำเขตภูมิภาค 
 สัตว์เลื้อยคลานและสัตว์ครึ่งบกครึ่งน้ำ 
left|thumb|ซาลาแมนเดอร์ยักษ์ญี่ปุ่น

ประเทศญี่ปุ่นมีประมาณ 73 สายพันธุ์ของสัตว์เลื้อยคลานที่เกือบครึ่งหนึ่งเป็นสิ่งมีชีวิตเฉพาะถิ่น สำหรับเต่าทะเล และงูทะเลมีพิษสูงแต่ไม่รุนแรง เช่น งูทะเลเอราบุ จะปรากฏอยู่ในเขตน้ำอุ่นทั่วภาคใต้ของประเทศญี่ปุ่น
# ซีวิงส์
ซีวิงส์  เป็นผู้ประกอบการทัวร์เครื่องบินทะเลระดับหรู ซึ่งตั้งอยู่ในสหรัฐอาหรับเอมิเรตส์ บริษัทนี้ได้รับการก่อตั้งขึ้นในเดือนสิงหาคม ค.ศ. 2007 และให้ทัวร์ทางอากาศและการเช่าเหมาลำไปยังสถานที่ต่าง ๆ เช่น ดูไบ, อาบูดาบี, รัฐราสอัลไคมาห์ และรัฐฟูไจราห์ บริการของบริษัท ได้แก่ เที่ยวบินชมทัศนียภาพ, ทัศนศึกษาที่กำหนดเอง, แพคเกจของหมู่คณะ และเครื่องบินเช่าเหมาลำพิเศษไปกว่า 20 จุดต่าง ๆ ภายในสหรัฐอาหรับเอมิเรตส์ โดยมีเงื่อนไขคือเป็นการแก้ปัญหาการเดินทางที่สมบูรณ์ทั่วทั้งภูมิภาค

บริการเครื่องบินทะเลได้รับการดำเนินโดยเจ็ท-ออปส์ เอฟแซดอี ซึ่งเป็นบริษัทที่อยู่ในดูไบ และเป็นผู้ถือใบรับรองผู้ประกอบการทางอากาศของสหรัฐอาหรับเอมิเรตส์ (AOC)

เจ็ท-ออปส์ เอฟแซดอี มีเจ้าของคือแอร์ชาร์เตอร์อินเตอร์เนชันแนลอาระเบีย จำกัด ซึ่งเป็นบริษัทการจัดการบินชั้นนำในดูไบนับตั้งแต่ปี ค.ศ. 1994

 ฐานปฏิบัติการและยานเดินสมุทร 
thumb|เครื่องบินทะเลสะเทินน้ำสะเทินบกซีวิงส์ รุ่นเซสนา 208 คาราวาน
ยานเดินสมุทรประกอบด้วยเครื่องบินทะเลเซสนา 208 คาราวานสามลำ ซึ่งจะออกจากสามฐานที่มั่น โดยตั้งตามความเหมาะสมอยู่ที่ดูไบ และมีสถานที่ปฏิบัติการเดิมอยู่ที่เจเบล อาลี รวมถึงยังดำเนินการทัวร์จากอ่าวดูไบและหมู่เกาะเดอะเวิลด์

เซสนา 208 คาราวาน สามารถบรรจุผู้โดยสารได้เก้าที่นั่งกับนักบินหนึ่งที่นั่ง และมีความเร็วในการแล่นทางน้ำที่ประมาณ 130 นอต เครื่องบินซีวิงส์มีการติดตั้ง:

• เบาะนั่งแบบหรู
• หน้าต่างขนาดใหญ่สำหรับแต่ละที่นั่ง
• ห้องโดยสารปรับอากาศ

เซสนา 208 คาราวาน เป็นเครื่องบินบริการสาธารณะเครื่องยนต์เดียวและผลิตในสหรัฐอเมริกา โดยใช้เครื่องยนต์คะเนเดียนแพรตต์แอนด์วิทนีย์ พีที6เอ-114เอ ซึ่งเป็นหนึ่งในเครื่องยนต์ที่น่าเชื่อถือที่สุดของโลก โดยมีต้นแบบเดิมที่ออกบินครั้งแรกในเดือนธันวาคม ค.ศ. 1982 และได้รับการรับรองโดยสำนักงานบริหารการบินแห่งชาติในเดือนตุลาคม ค.ศ. 1984 เครื่องบินได้รับการบำรุงรักษาโดยผู้เชี่ยวชาญด้านวิศวกรรม ผู้มีประกาศนียบัตรชั้นสูงสุด ที่ออกโดยเจ้าหน้าที่การบินพลเรือนทั่วไป ซึ่งเป็นฝ่ายปกครองการบินของสหรัฐอาหรับเอมิเรตส์ พวกเขามีความรู้เกี่ยวกับเครื่องบินเป็นอย่างมาก และมีระบบบำรุงรักษาเครื่องบินสำหรับมาตรฐานสูงสุดในชีวิตประจำวัน

 ประวัติของเครื่องบินทะเลในดูไบ 
การบินเริ่มขึ้นในดูไบในปี ค.ศ. 1937 โดยครั้งแรกคือเมื่อครั้งที่เรือเหาะอิมพีเรียลแอร์เวย์ได้ให้บริการรายสัปดาห์ระหว่างสหราชอาณาจักรและปากีสถาน ซึ่งได้แวะลงจอดในอ่าวดูไบ ตั้งแต่ปี ค.ศ. 1940 ถึง 1950 เส้นทางเกือกม้าจากเดอร์บันไปยังซิดนีย์โดยผ่านทางอ่าวได้รับการก่อตั้งขึ้น ในช่วงท้ายของปี ค.ศ. 1944 ทางสายการบินบริติชโอเวอร์ซีแอร์เวย์คอร์ปอเรชัน (BOAC) ได้ออกปฏิบัติการเรือบิน 8 ลำต่อสัปดาห์ ส่วนในเดือนมกราคมปี ค.ศ. 1947 ได้มีการพบเรือบินชอร์ทเอมไพร์รุ่นซีคลาสล่าสุด ปฏิบัติการบินในเส้นทางเกือกม้าผ่านคาร์ทูม, ลักซอร์, ไคโร, คาลเลีย (ทะเลเดดซี), ฮับบานิยาห์ (ประเทศอิรัก), บาสรา, ประเทศบาห์เรน, ดูไบ, จีวานี ไปยังการาจี

 เครื่องบินทะเลและสิ่งแวดล้อม 
เครื่องบินทะเลเป็นมิตรกับสิ่งแวดล้อมมากกว่าเครื่องบินรุ่นอื่น และไม่ปล่อยน้ำมันลงไปในน้ำ ในฐานะที่เป็นระบบใบพัด เครื่องยนต์และไอเสียจะอยู่เหนือน้ำโดยไม่รบกวนสิ่งมีชีวิตทางทะเลแต่อย่างใด อีกทั้งเครื่องบินทะเลยังมีเสียงรบกวนจากภายนอกต่ำและมีสถิติความปลอดภัยที่ดีเลิศ
# ความหลากหลายทางชีวภาพในประเทศลาว
รายชื่อของพืชและสัตว์บางส่วนในประเทศลาว

 สัตว์ประจำเขตภูมิภาค 
thumb|250px|เสือโคร่งอินโดจีน

ชะนีมือดำ (Hylobates agilis)
แมลงเต่าทอง Amida (genus Amida)
ช้างเอเชีย (Elephas maximus)
วัวแดง (Bos javanicus)
ตะกวด (Varanus bengalensis)
งูหลามปากเป็ด (Python curtus)
Deinagkistrodon pit viper (Deinagkistrodon acutus)
ตะโขง (Tomistoma schlegelii)
เก้งยักษ์ (Muntiacus vuquangensis)
ค่างห่าติ๋ญ (Trachypithecus hatinhensis)
หนูหริ่ง (Arctonyx collaris)
เก้งธรรมดา (Muntiacus muntjak)
เสือโคร่งอินโดจีน (Panthera tigris corbetti)
เต่าเหลือง (Indotestudo elongata)
แรดชวา (Rhinoceros sondaicus)
กูปรี (Bos sauveli)
ชะนีมือขาว (Hylobates lar)
แมวดาว (Prionailurus bengalensis)
ค้างคาวแวมไพร์แปลงเล็ก (Megaderma spasma)
เต่าหก (Manouria emys)
แมวลายหินอ่อน (Pardofelis marmorata)
เต่าบึงเวียดนาม (Mauremys annamensis)
Chinese mountain pit viper (Ovophis monticola)
ตะพาบหัวกบ (Pelochelys cantorii)
Pot-bellied pig (Sus scrofa domestica)
Jerdon's pit viper (Protobothrops jerdonii)
Brown-spotted pit viper (Protobothrops mucrosquamatus)
ตะพาบยักษ์แยงซีเกียง (Rafetus swinhoei)
ค่างห้าสี (Pygathrix nemaeus)
งูเหลือม (Python reticulatus)
หนูนา (Rattus argentiventer)
ซาวลา (Pseudoryx nghetinhensis)
Schistura xhatensis
Scylla paramamosain
จระเข้น้ำจืดสายพันธุ์ไทย (Crocodylus siamensis) ซึ่งอยู่ในภาวะวิกฤตใกล้สูญพันธุ์ และอยู่ในบัญชีแดงของสหภาพเพื่อการอนุรักษ์ธรรมชาติ
ค่างเทา (Trachypithecus cristatus)
เสือโคร่ง (Panthera tigris)
Three-horned scaled pit viper (Triceratolepidophis sieversorum)
Chinese green tree viper (Trimeresurus stejnegeri)
เก้งเจื่องเซิน (Muntiacus truongsonensis)
แรดชวาเวียดนาม (Rhinoceros sondaicus annamiticus)
ไก่ฟ้าเวียดนาม (Lophura hatinhensis)
เหี้ย (Varanus salvator)

 พืชประจำเขตภูมิภาค 
thumb|250px|กล้วยไม้ไผ่

Aralia dasyphylla
หมากนางลิง
กล้วยไม้ไผ่
Dacrydium gibbsiae
ทุเรียน
ต้นสนขาวเวียดนาม
# ตะเกียงบุนเซิน
ตะเกียงบุนเซิน  เป็นอุปกรณ์ให้ความร้อนด้วยแก๊สธรรมชาติ
ซึ่งให้เปลวไฟเดี่ยวสีน้ำเงินหรือส้มสว่าง เพื่อใช้ในการต้ม, เผา, หรือฆ่าเชื้อในห้องทดลอง

ชื่อตะเกียง ตั้งตามชื่อโรแบร์ท บุนเซิน ผู้ออกแบบ

ประวัติ
ในปี พ.ศ. 2395, เมื่อโรแบร์ท บุนเซิน เข้าทำงานที่มหาวิทยาลัยไฮเดิลแบร์ค, เยอรมนี
ทางมหาวิทยาลัยได้เพิ่งติดตั้งระบบจ่ายแก๊สถ่านหินสำหรับใช้ทั่วมหาวิทยาลัย และกำลังสร้างอาคารห้องปฏิบัติการใหม่
ซึ่งจะใช้แก๊สสำหรับทั้งแสงสว่างและแหล่งความร้อนในห้องทดลอง แต่ตะเกียงที่ใช้ให้ความร้อนในสมัยนั้น
มีปัญหาเรื่องความซับซ้อนของอุปกรณ์และประสิทธิภาพที่ต่ำ

ระหว่างที่อาคารห้องปฏิบัติการยังอยู่ระหว่างการก่อสร้างในปี พ.ศ. 2397, บุนเซินได้เสนอแนวคิดรูปแบบตะเกียงใหม่ให้ปีเตอร์ เดซาก,
ช่างทำอุปกรณ์ของมหาวิทยาลัย เพื่อทำการสร้างต้นแบบ,
ในที่สุดการออกแบบของบุนเซิน/เดซาก ประสบความสำเร็จในการให้เปลวไฟความร้อนสูง
แต่สว่างน้อยและไร้เขม่าได้ด้วยการควบคุมการผสมแก๊สกับอากาศก่อนการเผาไหม้
โดยให้มีวาล์วอากาศเข้าที่ด้านใต้ของตะเกียงรูปท่อทรงกระบอกสูง ออกเป็นเปลวไฟที่ด้านบน

เมื่ออาคารปฏิบัติการได้เปิดใช้งานช่วงต้นปี พ.ศ. 2398, เดซากได้ประกอบตะเกียงบุนเซินทั้งหมด 50 ชุด
สำหรับใช้ในห้องปฏิบัติการของบุนเซิน โดยบุนเซินได้ตีพิมพ์การออกแบบนั้นในอีกสองปีต่อมา
และยังคงนิยมใช้ในห้องทดลองทั่วโลกมาจนถึงปัจจุบัน
# กมล วรรณประภา
กมล วรรณประภา อดีตรัฐมนตรีว่าการกระทรวงมหาดไทย ในรัฐบาลสัญญา ธรรมศักดิ์ และอดีตรัฐมนตรีว่าการกระทรวงยุติธรรม ในรัฐบาลจอมพล ถนอม กิตติขจร

 ประวัติ 
กมล วรรณประภา เคยรับราชการในสังกัดกระทรวงยุติธรรม เคยดำรงตำแหน่งสูงสุดคือ อธิบดีกรมอัยการ และเคยได้รับการแต่งตั้งเป็นสมาชิกวุฒิสภาใน พ.ศ. 2511

ในการก่อการรัฐประหารในประเทศไทย พ.ศ. 2514 โดยจอมพล ถนอม กิตติขจร เขาได้รับตำแหน่งรัฐมนตรีว่าการกระทรวงยุติธรรม ในรัฐบาลจอมพล ถนอม กิตติขจร

ต่อมาในปี พ.ศ. 2516 ได้รับแต่งตั้งเป็นรัฐมนตรีว่าการกระทรวงมหาดไทย ในรัฐบาลสัญญา ธรรมศักดิ์

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๙๑ ตอนที่ ๑๔๑ ง ฉบับพิเศษ หน้า ๒, ๑๗ สิงหาคม ๒๕๑๗
ราชกิจจานุเบกษา,แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๘๕ ตอนที่ ๑๒๒ ง ฉบับพิเศษ หน้า ๒๗, ๓๑ ธันวาคม ๒๕๑๑
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๐๗ ตอนที่ ๗๔ ง ฉบับพิเศษ หน้า ๑, ๔ พฤษภาคม ๒๕๓๓
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญพิทักษ์เสรีชน, เล่ม ๙๑ ตอนที่ ๒๑๓ ง ฉบับพิเศษ หน้า ๒๓, ๑๖ ธันวาคม ๒๕๑๗
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๗๒ ตอนที่ ๙๙ ง ฉบับพิเศษ หน้า ๔๑๕, ๒๙ ธันวาคม ๒๔๙๘
# รูมา
รูมา  เป็นเขตเทศบาลเมืองที่ตั้งอยู่ในวอยวอดีนา, ประเทศเซอร์เบีย ในปี ค.ศ. 2011 เมืองมีประชากรทั้งหมด 30,076 คน ในขณะที่เขตเทศบาลเมืองรูมามีประชากรทั้งหมด 54,339 คน

แหล่งข้อมูลอื่น
Municipality of Ruma
# วอลเลย์บอลชายชิงแชมป์นอร์เซกา 2005
วอลเลย์บอลชายชิงแชมป์นอร์เซกา 2005 (2005 Men's NORCECA Volleyball Championship) เป็นครั้งที่ 19 ของการแข่งขัน ระหว่างวันที่ 6–11 กันยายน ณ วินนิเพก, แคนาดา

อันดับการแข่งขัน
อันดับทีม ไฟล์:Med 1.png  ไฟล์:Med 2.png  ไฟล์:Med 3.png 4. 5. 6. 7. 8.
# วอลเลย์บอลชายยูโรเปียนลีก 2007
วอลเลย์บอลชายยูโรเปียนลีก 2007  เป็นครั้งที่ 4 ของวอลเลย์บอลชายยูโรเปียนลีก จัดขึ้นโดยสมาพันธ์วอลเลย์บอลยุโรป (ซีอีวี) ซึ่งเป็นองค์กรกีฬาวอลเลย์บอลในทวีปยุโรป การแข่งขันรอบสุดท้ายจัดขึ้นที่ปูร์ตีเมา, ประเทศโปรตุเกส ระหว่างวันที่ 7–8 กรกฎาคม ค.ศ. 2007

 ประเทศที่เข้าแข่งขัน 
ด้านล่างนี่คือ 12 ทีมที่เข้าร่วมแข่งขันยูโรเปียนลีก 2005

 กลุ่มเอ

 กลุ่มบี

 กลุ่มซี

 รอบคัดเลือก (League round) 
กลุ่มเอ

|}

สัปดาห์ที่ 1

|}

สัปดาห์ที่ 2

|}

สัปดาห์ที่ 3

|}

สัปดาห์ที่ 4

|}

สัปดาห์ที่ 5

|}

สัปดาห์ที่ 6

|}

กลุ่มบี

|}

สัปดาห์ที่ 1

|}

สัปดาห์ที่ 2

|}

สัปดาห์ที่ 3

|}

สัปดาห์ที่ 4

|}

สัปดาห์ที่ 5

|}

สัปดาห์ที่ 6

|}

กลุ่มซี

|}

สัปดาห์ที่ 1

|}

สัปดาห์ที่ 2

|}

สัปดาห์ที่ 3

|}

สัปดาห์ที่ 4

|}

สัปดาห์ที่ 5

|}

สัปดาห์ที่ 6

|}

รอบสุดท้าย

 รอบรองชนะเลิศ 

|}

 รอบชิงอันดับ 3 

|}

 รอบชิงชนะเลิศ 

|}

อันดับการแข่งขัน

 อันดับ  ทีม 1.  2.  3.  4.  5.  6.  7.  8.  9.  10.  11.  12.
# เทียนสัตตบุษย์
เทียนสัตตบุษย์  เป็นพืชล้มลุกปีเดียวในวงศ์ผักชี (Apiaceae) ความสูง 30-75 ซม. ใบเป็นใบเดี่ยว ขอบใบอาจหยักลึกเป็นแฉกแบบขนนก หรือเป็นรูปไข่ ดอกเป็นช่อแบบก้านซี่ร่มหลายชั้น กลีบดอกมี 5 กลีบ สีขาวอมเหลือง ผลเป็นผลแห้งรูปไข่ สีน้ำตาลอมเขียวปนเทา มีถิ่นกำเนิดในบริเวณเมดิเตอร์เรเนียนและเอเชียตะวันตกเฉียงใต้

 การนำไปใช้ 
thumb|ผลเทียนสัตตบุษย์
thumb|น้ำมันเทียนสัตตบุษย์

เทียนสัตตบุษย์มีกลิ่นหอมและรสหวาน ใช้แต่งกลิ่นอาหาร ขนมหวาน ลูกกวาด ขนมปัง และเครื่องดื่ม นอกจากนี้ผลยังใช้เป็นยาขับเสมหะ ขับลม ขับเหงื่อ มีฤทธิ์ฆ่าเชื้อราและใช้แก้อาการท้องอืดท้องเฟ้อในคนที่เป็นหอบหืด ในประเทศอินเดียจะใช้ใบและรากเป็นเครื่องเทศ โดยเข้าเป็นเครื่องแกงแบบอินเดีย และใช้เมล็ดในการเพิ่มรสชาติให้กับซุป ซอสต่าง ๆ ขนมปัง เค้ก เป็นต้นสรรพคุณทางยาของเทียนสัตตบุษย์ | ThaiHerbal.org

ผลเทียนสัตตบุษย์มีน้ำมันระเหยง่ายร้อยละ 1.9 – 3.1 เมื่อนำมากลั่นด้วยไอน้ำ จะได้น้ำมันเทียนสัตตบุษย์ (anise oil) ซึ่งมีสารสำคัญคืออเนโทล (anethole) ร้อยละ 80-90 น้ำมันนี้ใช้แต่งกลิ่นอาหาร เครื่องดื่ม น้ำยาบ้วนปาก สบู่ เครื่องหอมอื่น ๆ และบุหงาคำอธิบาย ตำราพระโอสถพระนารายณ์, ชยันต์ พิเชียรสุนทร และคณะ, หน้า 421, พ.ศ. 2544, สำนักพิมพ์อมรินทร์ กรุงเทพฯ ใช้แต่งกลิ่น อาหาร เครื่องดื่ม ลูกกวาด สุรา ใช้เป็นยาแก้ท้องอืดท้องเฟ้อในเด็ก สุราที่ปรุงด้วยน้ำมันชนิดนี้เรียกสุราอาหนีชยันต์ พิเชียรสุนทร และ วิเชียร จีรวงศ์. คู่มือเภสัชกรรมแผนไทยเล่ม 5 คณาเภสัช. พิมพ์ครั้งที่ 2. กทม. อัมรินทร์พริ้นติ้งแอนด์พับลิชชิ่ง. 2548. หน้า 189 - 190
# แบปทิสต์
นิกายแบปทิสต์ (ศัพท์ราชบัณฑิตยสถาน) หรือ แบ๊บติสต์ (ศัพท์โปรเตสแตนต์)  เป็นนิกายในศาสนาคริสต์ฝ่ายโปรเตสแตนต์ ชื่อของนิกายนี้มาจากหลักปฏิบัติที่ปฏิเสธการทำพิธีบัพติศมาแก่ทารก แต่ยอมรับเฉพาะพิธีบัพติศมาแก่ผู้เชื่อเท่านั้น

คณะแบปทิสต์กำเนิดขึ้นในระหว่างการปฏิรูปศาสนาฝ่ายโปรเตสแตนต์ในประเทศอังกฤษราวคริสต์ศตวรรษที่ 17 จากนั้นจึงแพร่ไปทั่วยุโรปเหนือ และทวีปอื่น ๆ ตามลำดับ 

ในปี ค.ศ. 2008 พันธมิตรแบปทิสต์โลกรายงานว่ามีสมาชิกอยู่ทั้งสิ้นกว่า 41 ล้านคน และมีคริสตจักรกว่า 150,000 แห่งในสังกัด

 ในประเทศไทย 

 แหล่งข้อมูล 
 สหคริสตจักรแบ๊บติสต์ในประเทศไทย
# ค้างคาวหน้ายักษ์ทศกัณฐ์
ค้างคาวหน้ายักษ์ทศกัณฐ์ (ชื่อวิทยาศาสตร์: Hipposideros armiger) เป็นสายพันธุ์ค้างคาวในวงศ์ค้างคาวหน้ายักษ์ ซึ่งพบในประเทศจีน, อินเดีย, ลาว, มาเลเซีย, พม่า, เนปาล, ไต้หวัน, ไทย และเวียดนาม

 ลักษณะ 
ค้างคาวหน้ายักษ์ทศกัณฐ์ มีลักษณะคล้ายกันอย่างใกล้ชิดกับค้างคาวหน้ายักษ์สามหลืบ (H. larvatus) อย่างไรก็ตาม ค้างคาวหน้ายักษ์ทศกัณฐ์จะมีขนาดใหญ่กว่า และมีแผ่นจมูกหลักในแต่ละด้านสี่แผ่นไม่ใช่สามแผ่น โดยค้างคาวชนิดนี้มีความยาวแขนเหยียดถึง 9.8 ซม. และมีน้ำหนักถึง 47 กรัม
# ไอเซินชตัท
ไอเซินชตัท (, ,) เป็นเมืองในประเทศออสเตรีย เมืองหลวงของรัฐบัวร์เกินลันท์ มีประชากร 13,165 คน (ค.ศ. 2012)

ภูมิอากาศ

เมืองแฝดและเมืองพี่น้อง
 Bad Kissingen, ประเทศเยอรมนี
 กอลมาร์, ประเทศฝรั่งเศส
 Lignano Sabbiadoro, ประเทศอิตาลี
 Sanuki, ประเทศญี่ปุ่น
 Sopron, ประเทศฮังการี

 แหล่งข้อมูลอื่น 

 Official site
# ว่านเพชรหึง
ว่านเพชรหึง  หรือที่ชื่ออื่นเรียกว่า กล้วยไม้ยักษ์, กล้วยไม้เสือโคร่ง, กล้วยกา,ว่านงูเหลือม,ว่านหางช้าง,ราชินีแห่งกล้วยไม้,หรือ Letter Plant จัดเป็นกล้วยไม้ที่ใหญ่ที่สุดในโลก ใช้เป็นยาแก้พิษแมลงกัดต่อยได้เศรษฐมนตร์ กาญจนกุล. ว่าน. กทม. เศรษฐศิลป์. 2553

 ลักษณะ 
ว่านเพชรหึงเป็นกล้วยไม้ซึ่งถือได้ว่าเป็นกล้วยไม้ที่ใหญ่ที่สุดในโลก เป็นกล้วยไม้ประเภทแตกกอ มีระบบรากอากาศ และมีลำต้นสูง อาจสูงถึงกว่า 3 เมตร ลำต้นมีเส้นผ่านศูนย์กลาง 3-5 ซม. ใบเป็นใบเดี่ยวออกเรียงสลับกันบนลำต้น ใบกว้างราว 3 เซนติเมตร ยาวราว 60 เซนติเมตร ใบอ่อน โค้งลงด้านล่าง ใบเมื่อแก่จัดจะร่วงหลุดไปจากลำต้นทิ้งรอยแผลเป็นไว้เป็นระยะๆ ที่มองคล้ายข้อบนลำต้น ดอกออกราวเดือนมิถุนายนถึงตุลาคม โดยจะออกดอกตามบริเวณยอด ครั้งละ 2-3 ช่อ และดอกจะทยอยบานติดต่อกันนานถึง 3 เดือน ช่อดอกมีทั้งชนิดช่อตั้งและช่อห้อย แต่ละช่ออาจยาวได้ 1.5-2 เมตร ก้านดอกยาว 15-30 ซม. ดอกมีกลีบดอก 5 กลีบ กลีบดอกหนามีพื้นกลีบสีเหลืองหรือเหลืองอมเขียว มีแต้มน้ำตาลหรือม่วงคล้ายกับลวดลายของเสือ เกสรตัวผู้ 3 อัน เกสรตัวเมีย 1 อัน มีรังไข่อยู่ 3 ห้อง ผลมี 3 พู รูปร่างยาว เมื่อผลแก่จะแตกออกเป็น 3 กลีบ มีเมล็ดสีดำขนาดเล็กอยู่มากมายปลิวไปตามลมNancy Laws (2009) Orchid Breeding at Singapore Botanic Gardens  Orchid Magazine

 ถิ่นอาศัย 
พบในเกาะนิวกินี, ประเทศอินโดนีเซีย, ประเทศมาเลเซีย, ประเทศฟิลิปปินส์Grammatophyllum speciosum Blume 1825 in The Internet Orchid Species Photo Encyclopedia at orchidspecies.com
# อิกิเก
อิกิเก  เป็นเมืองท่าในประเทศชิลี และเป็นเทศบาลทางตอนเหนือของประเทศชิลี เป็นเมืองหลักของแคว้นตาราปากาและจังหวัดอิกิเก เมืองตั้งอยู่บนชายฝั่งมหาสมุทรแปซิฟิก ทางตะวันตกของปัมปาเดลตามารูกัล ซึ่งเป็นส่วนหนึ่งของทะเลทรายอาตากามา เมืองมีประชากร 191,468 คนจากการสำรวจสำมะโนประชากร 2017 เมืองพัฒนามาจากยุครุ่งเรืองของการทำเหมืองดินประสิวในทะเลทรายอาตากามา ในช่วงศตวรรษที่ 19 

เดิมเป็นเมืองของประเทศเปรู ต่อมาถูกชิลียึดครองโดยเป็นผลจากสงครามแปซิฟิก (ค.ศ. 1879–1883)

ภูมิอากาศ
# กระบวนทัศน์
กระบวนทัศน์ คือกลุ่มทฤษฎีที่มีการพัฒนาแนวคิดด้านการบริหารและการจัดการในศาสตร์นั้น ๆ โดยมีการรวบรวมแนวคิดทฤษฎีของนักทฤษฎีไว้ด้วยกัน และอยู่ในช่วงระยะเวลาเดียวกัน อาจจะเป็นในทศวรรษเดียวกัน หรือทศวรรษต่อเนื่องกัน โดยนักทฤษฎีในกระบวนทัศน์นั้น ๆ จะไม่ขัดแย้งกัน มีเนื้อหาทฤษฎีที่มีการเกื้อหนุนกันในด้านการบริหารและการจัดการในศาสตร์นั้น ๆ และเมื่อมีกลุ่มนักทฤษฎีที่มีข้อเสนอที่ขัดแย้ง และมีความหลากหลาย เมื่อนั้นกระบวนทัศน์จะถูกล้มล้าง และจะก้าวเข้าสู่กระบวนทัศน์ใหม่ หรือเรียกว่าการเปลี่ยนผ่านกระบวนทัศน์ (paradigm shift) เช่น รัฐประศาสนศาสตร์มีการเปลี่ยนผ่านกระบวนทัศน์หลายขั้น กฤษณ์ รักชาติเจริญ. (๒๕๕๗). การจัดการบริการสาธารณะ. กรุงเทพฯ: วารสารสังคมศาสตร์บูรณาการ(ประเทศไทย).
# เอดมันตัน
เอดมันตัน 1 กันยายน 2565.  เป็นเมืองหลวงของรัฐแอลเบอร์ตา ประเทศแคนาดา ตั้งอยู่ริมฝั่งแม่น้ำนอร์ทซัสแคตเชวัน เมืองมีประชากร 877,926 คนในปี ค.ศ. 2014 http://www.edmonton.ca/city_government/facts_figures/population-history.aspx  ทำให้เป็นเมืองใหญ่เป็นอันดับสองของรัฐแอลเบอร์ตา และเป็นเทศบาลที่ใหญ่เป็นอันดับ 5 ของประเทศ

เอดมันตันเป็นเมืองศูนย์กลางด้านวัฒนธรรม การปกครองและการศึกษา ได้รับฉายาว่าเป็นเมืองเทศกาลของแคนาดา
เป็นที่ตั้งของศูนย์การค้าที่ใหญ่ที่สุดในอเมริกาเหนือ คือ เวสต์เอดมันตันมอลล์ (เป็นศูนย์การค้าที่ใหญ่ที่สุดในโลกระหว่างปี ค.ศ. 1981 ถึง 2004) และฟอร์ตเอดมันตันพาร์ก ที่ถือเป็นพิพิธภัณฑ์มีชีวิตทางประวัติศาสตร์
# ค้างคาวหน้ายักษ์กุมภกรรณ
ค้างคาวหน้ายักษ์กุมภกรรณ (ชื่อวิทยาศาสตร์: Hipposideros turpis) เป็นสายพันธุ์ค้างคาวในวงศ์ค้างคาวหน้ายักษ์ ซึ่งพบในประเทศญี่ปุ่น, ไทย และเวียดนาม แหล่งที่อยู่ตามธรรมชาติของพวกมันคือป่าเขตอบอุ่น และค้างคาวชนิดนี้ได้ถูกคุกคามโดยการทำลายถิ่นฐานธรรมชาติ

 แหล่งอ้างอิง 
 Chiroptera Specialist Group 1996. Hipposideros turpis. 2006 IUCN Red List of Threatened Species. Downloaded on 30 July 2007.
# จีทีเอ สปาโน
จีทีเอ สปาโน  เป็น รถยนต์นั่งสมรรถนะสูง เครื่องยนต์กลางลำหลัง ขับเคลื่อนสองล้อท้าย (RMR)  2 ประตู 2 ที่นั่ง ผลิตโดยบริษัท จีทีเอ มอเตอร์ บริษัทสัญชาติสเปน สปาโนแต่ละคันถูกผลิตที่เมืองบาเลนเซีย ประเทศสเปน สปาโนได้เริ่มวางแผนการผลิตตั้งแต่ปี ค.ศ. 2005 และเปิดตัวเป็นทางการครั้งแรกในปี ค.ศ. 2008 โดยใช้ชื่อว่า "จีทีเอ คอนเซปต์" และในปี ค.ศ. 2010 รถก็ได้มีการจำหน่ายและจัดส่งอย่างเป็นทางการ   

สปาโน โฉมล่าสุดได้เปิดตัวในปี ค.ศ. 2013 ที่งานเจนีวามอเตอร์โชว์ มาพร้อมกับเครื่องยนตร์ขนาด 900 bhp (671 kW) กับแรงบิดที่ 1000 นิวตัน/เมตรhttp://www.topspeed.com/cars/gta-motor/index697.html 

จีทีเอ สปาโน มีชื่อเสียงจากการเป็นรถในฉากแข่ง ร่วมกับ บูกัตติ เวย์รอน, แม็คลาเรน พี1, ซาลีน เอส7, ลัมโบร์กีนี เซสโต เอเลเมนโต และ คอนิกเส็กก์ อาเกียรา จากภาพยนตร์ "นีดฟอร์สปีด ซิ่งเต็มสปีดแค้น" ปี ค.ศ. 2014

 การออกแบบ 
ตัวถังภายนอกของรถได้รับการออกแบบ โดยนักออกแบบชาวบาเลนเซีย เซนโต พัลลาร์โด(Sento Pallardó) ตัวถังใช้วัสดุหลากหลายเข้าผสมกัน ได้แก่ คาร์บอน ไฟเบอร์, ไทเทเนียม, เคฟลาร์ ในส่วนของหลังคาได้ออกแบบ ให้เป็นหลังคาแก้ว ที่สามารถปรับรับแสงหรือลดรับแสงลงได้ สำหรับเครื่องยนต์นั้น ได้ใช้เครื่องยนต์ ซูเปอร์ชาร์จ V10 ของดอดจ์ ไวเปอร์ สามารถทำกำลังได้ถึง 820 แรงม้า และมีแรงบิดที่ 960 นิวตัน/เมตร

 ข้อมูลจำเพาะ 
+ModelEnginePowerTorqueCurb weight(0–97 km/h)Top speedรุ่นก่อนผลิตจริง8.3 L twin-turbocharged V102.9 secondsGeneration I8.4 L supercharged V102.9 secondsGeneration II8.0 L twin-turbocharged V102.9 seconds

ระบบกันสะเทือน: multi-adjustable
ยาง: Pirelli PZero
ถังบรรจุน้ำมัน: 110 ลิตร (29 แกลอน)

 รูปภาพ
# เบน วูลลาสตัน
เบน วูลลาสตัน  เกิดเมื่อวันที่ 14 พฤษภาคม พ.ศ. 1987 เป็นนักสนุกเกอร์ชาวอังกฤษจากเมื่องเลสเตอร์ เขาได้แชมป์รายการเก็บคะแนนย่อยในเพลเยอร์ทัวร์แชมเปียนชิป–อีเวนต์ 3 ในปี 2011 วูลลาสตันได้เข้าถึงรอบชิงในรายการเวลส์โอเพนแล้วแพ้ให้กับจอห์น ฮิกกินส์
# พลีส
"พลีส"  เป็นซิงเกิ้ลเปิดตัวของนักร้อง อะตอม ชนกันต์ รัตนอุดม ซึ่งเป็นผู้ประพันธ์คำร้อง และทำนองด้วยตนเอง และเรียบเรียงโดย กันต์ รุจิณรงค์ และกวิน อินทวงษ์ ออกจำหน่ายในวันที่ 29 มกราคม พ.ศ. 2558 ในสังกัดค่ายไวท์มิวสิค เครือจีเอ็มเอ็ม แกรมมี่ เป็นเพลงในแนวดนตรี โซล-ป็อป โดยเนื้อหาเพลงบอกเล่าเรื่องราวความรัก ผ่านคำขอร้อง การร้องขอความรักเป็นคำขอร้องที่น่าสงสารเพราะสุดท้ายคำตอบที่ได้มันอาจจบ ด้วยความเศร้า อะตอม ชนกันต์เผยว่าเพลง พลีส เป็นเพลงที่ตนแต่งเองเมื่อตอนอกหักตอนปี พ.ศ. 2553"อะตอม-ชนกันต์" ใครว่า (เพลง) ดังเพียงข้ามคืน  โดยมี บอล อพาร์ตเมนต์คุณป้า เป็นโปรดิวเซอร์PLEASE เพลงช้าเปิดตัว อะตอม ชนกันต์ กับแนวดนตรี Soul Pop

การตอบรับ
เพลง "พลีส" ติดอันดับสูงสุด 10 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 5 เมษายน พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี

ชาร์ต
ชาร์ต (พ.ศ. 2558)อันดับสูงสุด ซี้ดเอฟเอ็ม ชาร์ตท็อป 20Seed Chart Top 20 ประจำวันที่ 5 เมษายน 2558 ชาร์ตเพลงไทย 10 จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100เพลงไทยที่เพราะและฮิตที่สุด GMM Grammy Gmember Chart Top 100 วันที่ 29 มิ.ย 5817 จีเอ็มเอ็ม แกรมมี่ จีเมมเบอร์ ท็อปดาวน์โหลด 4 98.5 คลิก ชาร์ตท็อป 20 1 เอฟเอ็ม วัน 103.5 ชาร์ตทูเท็นhttp://musiczoneth.blogspot.com/2015/05/mp3-top-chart-fm-one-1035-chart-one-to_28.html 7 อีเอฟเอ็ม ชาร์ต 94 ท็อป แอรเพลย์ 1

ฉบับคัฟเวอร์

ในปี พ.ศ. 2558 ภัทรวี ศรีสันติสุข นำเพลงนี้มาขับร้องใหม่ เรียกว่า Another Version มีเพิ่มศักดิ์ พิสิษฐ์สังฆการ เป็นผู้เรียบเรียงใหม่ เพื่อให้การบอกเล่าเรื่องราวการขอร้องครั้งนี้มีมิติมากขึ้น

ดนตรีมีน้ำหนักที่มากขึ้น แต่ยังคงความหวานไว้เป็นลักษณะเด่น และครั้งนี้ภัทรวีออกแบบเสียงร้องเพื่อถ่ายทอดการขอร้องอย่างน่าเห็นใจ ส่วนมิวสิกวิดีโอนั้นเผยแพร่ครั้งแรกในวันที่ 23 กรกฎาคม พ.ศ. 2558 ได้ไปถ่ายทำที่ประเทศญี่ปุ่น โดยภัทรวีออกไอเดียและคิดแนวเรื่องอีกด้วย ในมิวสิกวิดีโอนี้ภัทรวีมีบทบาทเป็นตัวแทนหญิงสาวที่เหงา

ชาร์ต
ชาร์ต (พ.ศ. 2558)อันดับสูงสุด ไอทูนส์สโตร์ไทยแลนด์ ท็อปชาร์ตTop 20 iTunes Chart Thailand (‪#เพลงไทย‬)3 จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 10029 จีเอ็มเอ็ม แกรมมี่ จีเมมเบอร์ มิวสิก เอ็มวีชาร์ตท็อป 10027
# แม็คลาเรน 12ซี
แม็คลาเรน 12ซี  หรือที่รู้จักกันในชื่อ แม็คลาเรน เอ็มพี4-12ซี  เป็นรถยนต์นั่งสมรรถนะสูง เครื่องยนต์กลางลำหลัง ขับเคลื่อนสองล้อท้าย (RMR) 2 ประตู 2 ที่นั่ง ผลิตโดยบริษัท แม็คลาเรน ออโตโมทีฟ บริษัทสัญชาติอังกฤษ รถได้เปิดตัวภายหลังการหายหน้าไปของรถจากค่ายแม็คลาเรน นับตั้งแต่สิ้นสุดสายการผลิต แม็คลาเรน เอฟ1 ในปี ค.ศ. 1998 และในเดือนกันยายน ปี ค.ศ.2009 12ซี ก็ได้รับการเปิดตัว และเริ่มวางจำหน่ายในช่วงกลางปี ค.ศ. 2011

เอ็มพี4-12ซี ได้รับการออกแบบโดย แฟรงค์ สเตเฟนสัน (Frank Stephenson) นักออกแบบรถยนต์ชาวอเมริกันที่มีชื่อเสียง รถทำจาก คาร์บอน ไฟเบอร์ และกำลังจากเครื่องยนตร์กลางลำท้ายจากแมคลาเรน รุ่น M838T ขนาด 3.8 ลิตร วี8 ทวิน-เทอร์โบ สามารถทำกลังได้ถึง 592 แรงม้า (441 kW; 600 PS) และให้แรงบิดที่ 601 นิวตัว/เมตร (443 lb·ft) รถได้นำเทคโนโลยีจากฟอร์มูลาวันมาปรับใช้ อาทิเช่น "เบรกพวงมาลัย" (Brake steer)http://www.autoblog.com/2009/09/08/mclaren-mp4-12c-first-batch-of-details-and-images-surface/ ที่ทำให้ล้อหลังเบรกขณะทำความเร็วในช่วงโค้งเพื่อลดการเลี้ยวช้าของพวงมาลัย สำหรับระบบเกียร์ เป็นเกียร์ 7 จังหวะ ชนิดดูอัล-คลัทซ์

รถสามารถทำความเร็วสูงสุดอ้างอิงจากค่ายรถได้ถึง 333 กม./ชม. (207 ไมล์/ชม.) แต่จริงแล้วสามารถทำได้ถึง 343 กม./ชม. (213.2 ไมล์/ชม.)https://www.youtube.com/watch?v=dg8Vn3Yso-U อ้างอิงจากสปอร์ตออโต้.ดีอี ในส่วนอัตราเร่ง 0-100 กม./ชม. อ้างอิงจาก แดรกไทม์.คอม ได้โพสต์ลงยูทูปว่า 12ซี สามารถทำได้ที่ 2.8 วินาทีhttps://www.youtube.com/watch?v=zhhxptV2bZ8 จึงเป็นรถที่แรงที่สุดอันดับที่ 3 ที่มีขายในท้องตลาด ในขณะนั้น

โฉมเปิดประทุน ในปี ค.ศ. 2012 ใช้ชื่อใหม่ว่า เอ็มพี4-12ซี สไปเดอร์ (MP4-12C Spider) ในเดือนกุมภาพันธ์ ค.ศ. 2014 แม็คลาเรนก็ได้เปิดตัว รุ่นต่อมาของ 12ซี คือ แม็คลาเรน 650เอส มาพร้อมกับการปรับปรุงส่วนของตัวถัง มีการพัฒนาเครื่องยนตร์และเทคโนเลยีทางเทคนิคอื่นๆ ในเดือนเมษายน 2014 แมคลาเรนก็ได้ยุติสายการผลิต 12ซี และให้ 650เอส มาเป็นรุ่นต่อไปhttp://www.evo.co.uk/news/evonews/260200/mclaren_12c_supercar_discontinued.html

 ชื่อ 
250px|thumb|left|เอ็มพี4-12ซี สไปเดอร์
ชื่อของ เอ็มพี4-12ซี โดย เอ็มพี4 ย่อมาจาก McLaren Project 4 (ในอดีต "เอ็ม" หมายถึง มาร์ลโบโล บริษัทผลิตบุหรี่ ซึ่งเป็นสปอนเซอร์หลักของแม็คลาเรน) ส่วน 12 อ้างอิงถึง "คุณภาพ" ที่อ้างอิงจาก กำลัง น้ำหนัก อัตราการปล่อยคาร์บอนไดอ็อกไซด์ และระบบแอโรไดนามิก ซึ่งเป็นบรรทัดฐานของการผลิตทุกรุ่นของแม็คลาเรน และ ซี หมายถึง คาร์บอน ซึ่งต้องการเน้นถึงอนาคตที่แม็คลาเรนจะใช้วัสดุตัวถังนี้ในวงการมอเตอร์สปอร์ตต่อไป

 โฉมย่อย 
สไปเดอร์ 
เอชเอส
แคน-แอม
เอ็กซ์-วัน

 แกลอรี่โฉมย่อย 
thumb|McLaren MP4-12C Spider
left|thumb|MP4-12C HS
# จ้ง เหวย์จฺวิน
จ้ง เหวย์จฺวิน (; เกิด 20 เมษายน ค.ศ. 1989 —) เป็นนักกีฬาวอลเลย์บอลชายทีมชาติจีน ปัจจุบันเขาเล่นตำแหน่งตัวตีด้านนอกให้แก่สโมสรปาอีhttp://www.worldofvolley.com/wov-community/players/11448/weijun-zhong.html

 ประวัติ 
เมื่อเดือนกันยายน พ.ศ. 2557 จ้งได้เข้าแข่งขันรายการวอลเลย์บอลชายชิงแชมป์โลก 2014 ที่ประเทศโปแลนด์ โดยเขารับหน้าที่เป็นหัวหน้าทีม และพาทีมคว้าอันดับ 15 ของการแข่งขัน

 ผลงาน 
ทีมชาติ
 วอลเลย์บอลชายชิงแชมป์เอเชียนคัพ 2008 – 16px อันดับ 3
 วอลเลย์บอลชายชิงแชมป์เอเชียนคัพ 2010 – 16px รองชนะเลิศ
 วอลเลย์บอลชายชิงแชมป์เอเชีย 2011 – 16px รองชนะเลิศ
 วอลเลย์บอลชายชิงแชมป์เอเชียนคัพ 2012 – 16px ชนะเลิศ
 วอลเลย์บอลชายชิงแชมป์เอเชีย 2013 – 16px อันดับ 3

รางวัลรายบุคคล
 วอลเลย์บอลชายชิงแชมป์เอเชีย 2013 "ทำคะแนนยอดเยี่ยม"
 วอลเลย์บอลชายชิงแชมป์เอเชีย 2013 "เสิร์ฟยอดเยี่ยม"
# ทางหลวงเอเชียสาย 47
ทางหลวงเอเชียสาย 47 (AH47) เป็นถนนในโครงข่ายทางหลวงสายเอเชีย มีระยะทาง  เริ่มต้นจากทางหลวงเอเชียสาย 43 ในเมืองกวาเลียร์ ประเทศอินเดียEconomic and Social Commission for Asia and the Pacific, 2003 Asian Highway Handbook , 2003, page 41 และสิ้นสุดที่ทางหลวงเอเชียสาย 43 และทางหลวงเอเชียสาย 45 ในเมืองเบงคลูรู ประเทศอินเดีย ทางหลวงสายนี้ผ่านเมืองต่าง ๆ ของประเทศ ได้แก่ กวาเลียร์ (AH43), ดูห์เล (AH46), และธาเน มุมไบ Belgaum และ เบงคลูรู (AH43 และ AH45)

 รายชื่อเมืองที่ผ่าน 
ทางหลวงเอเชียสายนี้ผ่านทางหลวงของอินเดีย 2 สาย ไดแก่ ทางหลวงแผ่นดินหมายเลข 3 และหมายเลข 4 และผ่านเมืองในรัฐต่าง ๆ ของอินเดีย ได้แก่ รัฐมัธยประเทศ รัฐมหาราษฏระ และรัฐกรณาฏกะ ดังนี้

 ทางหลวงแผ่นดินหมายเลข 3 
 รัฐมัธยประเทศ ได้แก่ กวาเลียร์, Shivpuri, Guna, Biaora, Shajapur, Dewas, อินดอร์, Khalghat และ Julwania
 รัฐมหาราษฏระ ได้แก่ Shirpur, ดูห์เล ตัดกับทางหลวงเอเชียสาย 46, นาสิก, ธาเน และมุมไบ

 ทางหลวงแผ่นดินหมายเลข 4 
 รัฐมหาราษฏระ ได้แก่ ธาเน, Panvel, ปูเน, Satara, Karad และ Kolhapur
 รัฐกรณาฏกะ ได้แก่ Belgaum, Hubli, Dharwad, Harihar, Davangere, Chitradurga, Tumkur และเบงคลูรู
# วอลเลย์บอลชายทีมชาติฟีจี
วอลเลย์บอลชายทีมชาติฟีจี  เป็นทีมชาติของประเทศฟีจี และเป็นส่วนหนึ่งในการแข่งขันวอลเลย์บอลระดับนานาชาติ ปัจจุบันอยู่อันดับที่ 96 ของโลกFIVB World Rankings

 รางวัล 
 แปซิฟิกเกมส์ 
  2011 — อันดับที่ 5
  2015 — อันดับที่ 5